aja leket wong ala,Kang ala lakune iki,Nora wurung ngajak-ajak.Temahan anenulari.Nadyan asor wijilipun,Yen kelakuane becik,Utawa sugih carita,Carita kang dadi misil,iku pantes raketana,derapon mundhak kang budi.Yen wong anom pan wus tamtu,Manut marang kang ngadhepi,Yen kang ngadhepi keh bangsat,Nora wurung dadi juti,Yen kang ngadhepi durjana,Nora wurung dadi maling.Nadyanta nora mamilu,Pesthi wruh tingkahe maling,Kaya mangkono sabarang,Panggawe ala puniki,Sok weruh anuli bisa,Iku panggodhaning iblis.Panggawe becik puniku,gampang yen wis den lakoni,angel yen durung kelakyan,aras-arasen nglakoni,tur iku den lakonana,mrih badane mumpangati.Yen wong anom-anom iku,kang kanggo mongsa saiki,andhap asor dipun simpar,